《晚登横州城望》
清代·欧阳辂

落叶声中日又残，荒城清夜此凭栏。九秋星斗盘空大，万壑风涛卷地寒。

了了乡音知雁户，濛濛山色是珠官。卢敖漫自贪奇胜，未觉人间八极宽。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。